open-index/open-wikipedia-markdown huggingface dataset:
ముజఫర్ నగర్

**ముజఫర్ నగర్** ఉత్తర ప్రదేశ్ లోని పట్టణం, ముజఫర్ నగర్ జిల్లాకు ముఖ్యపట్టణం. ఇది జాతీయ రాజధాని ప్రాంతం (NCR) లో భాగం. ఇది ఢిల్లీ - హరిద్వార్ / డెహ్రాడూన్ జాతీయ రహదారి ( ఎన్‌హెచ్ 58 ) పై ఉంది. ఈ పట్టణానికి రైలుమార్గాల ద్వారా ఇతర ప్రాంతాలకు చక్కటి రవాణా సౌకర్యముంది. పట్టణ పరిపాలనను మునిసిపల్ బోర్డు నిర్వహిస్తుంది.

ఈ పట్టణం అత్యంత సారవంతమైన ఎగువ గంగా-యమునా దోఅబ్ ప్రాంతం మధ్యలో ఉంది. న్యూ ఢిల్లీ, సహారన్పూర్ లకు చాలా దగ్గరలో ఉంది. ఇది ఉత్తర ప్రదేశ్ లోని అత్యంత అభివృద్ధి చెందిన, సంపన్న పట్టణాలలో ఒకటి. ఇది సహారన్‌పూర్ డివిజన్ పరిధిలోకి వస్తుంది. ఈ పట్టణం ఢిల్లీ ముంబై ఇండస్ట్రియల్ కారిడార్ (డిఎంఐసి), అమృత్సర్ -ఢిల్లీ -కోల్‌కతా ఇండస్ట్రియల్ కారిడార్ (ఎడికెఐసి) లలో భాగం. ఇది పశ్చిమ ఉత్తర ప్రదేశ్‌లో ప్రధాన వాణిజ్య, పారిశ్రామిక, విద్యా కేంద్రం. 

## భౌగోళికం
ముజఫర్ నగర్ ఇండో-గంగా మైదానంలోని దోఅబ్ ప్రాంతంలో, సముద్ర మట్టానికి 272 మీటర్ల ఎత్తున ఉంది.  ఇది దేశ రాజధాని ఢిల్లీకి 125 కిలోమీటర్లు, చండీగఢ్కు 200 కిలోమీటర్ల దూరంలో ఉంది. బిజ్నోర్, మీరట్, హస్తినాపూర్‌లకు సమీపంలో ఉంది.

## శీతోష్ణస్థితి
ముజఫర్ నగర్ రుతుపవనాల ప్రభావంతో తేమతో కూడిన ఉపఉష్ణమండల వాతావరణాన్ని కలిగి ఉంటుంది. వేసవికాలం ఏప్రిల్ ప్రారంభం నుండి జూన్ చివరి వరకు ఉంటుంది. వేసవి చాలా వేడిగా ఉంటుంది. రుతుపవనాలు జూన్ చివరలో వచ్చి, సెప్టెంబర్ మధ్య వరకు కొనసాగుతాయి. ఉష్ణోగ్రతలు కొద్దిగా పడిపోతాయి. మేఘాలు బాగా ఆవరించి ఉంటాయి. తేమ ఎక్కువగా ఉంటుంది. అక్టోబరులో ఉష్ణోగ్రతలు మళ్లీ పెరుగుతాయి. అక్టోబరు చివరి నుండి మార్చి మధ్య వరకు తేలికపాటి, పొడి శీతాకాలం ఉంటుంది. జూన్ సంవత్సరంలో అత్యంత వేడిగా ఉండే నెల. 

జూన్లో సగటు ఉష్ణోగ్రత 30.2°C ఉండగా జనవరిలో 12.5°C&nbsp; ఉంటుంది. ఇది మొత్తం సంవత్సరంలో అత్యల్ప సగటు ఉష్ణోగ్రత. ముజఫర్ నగర్‌లో సగటు వార్షిక ఉష్ణోగ్రత 24.2°C ఇప్పటివరకు నమోదైన అత్యధిక, అత్యల్ప ఉష్ణోగ్రతలు 45°C (1994 మే 29),  -0.9°C. ఇక్కడ వర్షపాతం సగటున 929&nbsp;మి.మీ ఉంటుంది. 8 మి.మీ. వర్షంపాతంతో నవంబరు, అత్యంత పొడిగా ఉండే నెల. జూలైలో అత్యధిక అవపాతం ఉంటుంది (సగటున 261.4 మి.మీ.)

## జనాభా వివరాలు
2011 జనాభా లెక్కల ప్రకారం, ముజఫర్ నగర్ పట్టణ జనాభా 3,92,451, పట్టణ సముదాయం జనాభా 4,94,792. పట్టణంలో 1,000 మంది పురుషులకు 897 మంది స్త్రీలు ఉన్నారు. జనాభాలో 12.2% మంది ఆరు సంవత్సరాల కంటే తక్కువ వయస్సు గలవారు. ఏడేళ్ళ పైబడినవారిలో  అక్షరాస్యత 80.99%; పురుషుల అక్షరాస్యత 85.82%, స్త్రీ అక్షరాస్యత 75.65%.

పట్టణంలో 55.79% హిందువులు, 41.39% ముస్లింలు, 1.5% సిక్కులు, 0.5% క్రైస్తవులు, 2% జైనులు ఉన్నారు . 

## రవాణా సౌకర్యాలు
ముజఫర్ నగర్‌ నుండీ ఇతర ప్రాంతాలకు చక్కటి రోడ్డు, రైలు సౌకర్యలున్నాయి. ఘజియాబాద్ - సహారన్పూర్ మార్గం పట్టణం గుండా వెళుతుంది.భారత రైల్వే పట్టణం నుండి న్యూ ఢిల్లీ, పశ్చిమ ఉత్తర ప్రదేశ్, జమ్మూ కాశ్మీర్, పంజాబ్, దక్షిణ భారతదేశం లోని ఇతర ప్రాంతాలకు రైళ్ళను నడుపుతోంది. 

జాతీయ రహదారి - 58 (NH-58) ముజఫర్ నగర్ పట్టణం గుండా వెళుతుంది. ఈ రహదారి ఉత్తర దిశలో ఉత్తరాఖండ్ రాష్ట్రంలోని ప్రదేశాలకూ, దక్షిణ దిశలో ఢిల్లీకీ ప్రయాణ సౌకర్యం కల్పిస్తుంది. ముజఫర్ నగర్ పట్టణంతో పాటు ఉత్తరాఖండ్ లోని గర్హ్వాల్ ప్రాంతానికి రహదారి రవాణాకు ఈ రహదారి వెన్నెముక. హర్‌ద్వార్, రిషికేశ్, డెహ్రాడూన్, బద్రీనాథ్, కేదార్నాథ్ పట్టణాలకు ఈ రహదారి ప్రయాణ మార్గంగా ఉంది.

## ప్రముఖులు

* విదిష బలియన్: మాజీ అందాల పోటీల టైటిల్ హోల్డర్, రిటైర్డ్ టెన్నిస్ క్రీడాకారిణి,

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
అమృతరామమ్

***అమృతరామమ్*** 2020, ఏప్రిల్ 29న విడుదలైన తెలుగు చలనచిత్రం. పద్మజ ఫిల్మ్స్ ఇండియా పతాకంపై ఎస్.ఎన్. రెడ్డి నిర్మాణ సారథ్యంలో సురేందర్ కొంటాడ్డి దర్శకత్వం వహించిన ఈ చిత్రంలో రామ్‌ మిట్టకంటి, అమితా రంగనాథ్‌, శ్రీజిత్‌ రంగాధరన్‌, జేడీ చెరుకూరి నటించగా, ఎన్‌.ఎస్‌. ప్రసు సంగీతం అందించాడు. ఓటిటిలో విడుదలైన మొదటి తెలుగు చిత్రం ఇది. ఆస్ట్రేలియాలోని ఒక ఎన్నారై జంట నేపథ్యంలో ఈ చిత్రం రూపొందింది. జీ5 (ఓటిటి) లో విడుదలైన ఈ చిత్రానికి ప్రేక్షకుల నుండి మోస్తరు స్పందన వచ్చింది.

## కథా నేపథ్యం
ఆస్ట్రేలియాలో మాస్టర్స్‌ పూర్తి చేసి, తన చదువుకు సరిపడా ఉద్యోగం కోసం రామ్‌ (రామ్‌ మిట్టకంటి) ఎదురు చూస్తుంటాడు. అమృత (అమిత రంగనాథ్‌) మాస్టర్స్‌ చదివేందుకు ఆస్ట్రేలియా వస్తుంది. స్నేహితుడి సూచన మేరకు అమృతను రిసీవ్‌ చేసుకునేందుకు ఎయిర్‌పోర్ట్‌కు వెళ్తాడు రామ్‌. తొలి చూపులోనే అతడిని చూసి ప్రేమలో పడుతుంది అమృత. ఇద్దరూ ఒకరినొకరు ఇష్టపడతారు. అలా కాలం గడుస్తున్న సమయంలో అమృత తీసుకున్న నిర్ణయం ఇరువురి మధ్య గొడవకు దారి తీస్తుంది. వారి గొడవకు కారణం ఏంటి, చివరకు ఇద్దరూ కలిశారా లేదా అన్నది మిగతా కథ.

## నటవర్గం
* రామ్‌ మిట్టకంటి (రామ్)
* అమితా రంగనాథ్‌ (అమృత)
* శ్రీజిత్‌ రంగాధరన్‌
* జేడీ చెరుకూరి

## సాంకేతికవర్గం
* రచన, దర్శకత్వం: సురేందర్ కొంటాడ్డి
* నిర్మాత: ఎస్.ఎన్. రెడ్డి
* సంగీతం: ఎన్.ఎస్ ప్రసు
* సినిమాటోగ్రఫీ: సంతోష్‌ సనమోని
* పాటలు: చైతన్య ప్రసాద్‌, మధుసూదన్‌ రామదుర్గం, కృష్ణ చైతన్య
* నిర్మాణ సంస్థ: పద్మజ ఫిల్మ్స్ ఇండియా
* సమర్పణ: సురేష్ ప్రొడక్షన్స్
* పంపిణీదారు: జీ5 (ఓటిటి)

## నిర్మాణం - విడుదల
ఈ చిత్రం మొత్తం ఆస్ట్రేలియాలోని న్యూ సౌత్ వేల్స్ లో చిత్రీకరించబడింది. ఈ చిత్రం మొదటగా 2020, మార్చి 25న థియేటర్లలో విడుదలకు షెడ్యూల్ చేయబడింది, కాని కరోనా మహమ్మారి కారణంగా వాయిదా పడి 2020, ఏప్రిల్ 29న నేరుగా జీ5 (ఓటిటి) లో విడుదలైంది.

## స్పందన
టైమ్స్ ఆఫ్ ఇండియా పత్రిక ఈ చిత్రానికి 2/5 రేటింగ్ ఇచ్చింది. "ఈ చిత్రంలో మెలోడ్రామా ఎక్కువగా ఉందని, కొత్త నటులు సరిగా ఆకట్టుకోలేదు" అని పేర్కొంది. "అమృతారామమ్ కథాంశం పాతదిగా అనిపిస్తుంది" అని ది హిందూ పత్రిక రాసింది. "ఈ చిత్రానికి స్క్రీన్ ప్లే కొత్తగా లేదు" అని సాక్షి పత్రిక రాసింది.

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:2020 తెలుగు సినిమాలు
మీర్జాపూర్ (ఉత్తర ప్రదేశ్)

**మీర్జాపూర్,** ఉత్తర ప్రదేశ్ లోని పట్టణం, మీర్జాపూర్ జిల్లాకు ముఖ్యపట్టణం. ఇది ఢిల్లీ, కోల్‌కతా ల నుండి సుమారు 650&nbsp;కి.మీ., అలహాబాద్ నుండి 84&nbsp;కి.మీ. దూరంలో ఉంది.  వారణాసి నుండి 59&nbsp;కి.మీ. దూరంలో ఉంది. తివాచీలు, ఇత్తడి సామాను పరిశ్రమలకు మీర్జాపూర్ ప్రసిద్ధి చెందింది. ఈ పట్టణాన్ని కొండలు చుట్టుముట్టి ఉంటాయి. ఇది పవిత్ర పుణ్యక్షేత్రంగా ప్రసిద్ధి చెందింది. వింధ్యాచల్, అష్టభుజ, కాళీ ఖోహ్, దేవరాహ్వా బాబా ఆశ్రమం ఇక్కడి చూడదగ్గ స్థలాలు. 

## భౌగోళికం
మీర్జాపూర్  వద్ద  సముద్ర మట్టం నుండి 80 మీటర్ల ఎత్తున ఉంది.

## జనాభా వివరాలు
2011 జనాభా లెక్కల ప్రకారం, మీర్జాపూర్ జనాభా 2,33,691, పట్టణ సముదాయం జనాభా 2,45,817. పట్టణమ్లో 1,000 మంది పురుషులకు 869 మంది స్త్రీలున్నారు. జనాభాలో 11.9% మంది ఆరేళ్ల లోపు పిల్ల్లలు. ఏడేళ్ళ పైబడిన వారిలో అక్షరాస్యత 78.25%; పురుషుల అక్షరాస్యత 83.85%, స్త్రీల అక్షరాస్యత 71.80%.

## వాణిజ్యం
మీర్జాపూర్‌లో ప్రధాన వ్యాపారం కార్పెట్ తయారీ. చాలా చిన్న తరహా సంస్థల నుండి మధ్య తరహా సంస్థల వరకు ఉన్నాయి. భారతదేశంలో తివాచీల మార్కెట్ పరిమితంగానే ఉన్నందున ఇక్కడ తయారైన తివాచీలు ఎక్కువగా విదేశాలకు ఎగుమతి అవుతాయి. తివాచీల తరువాత ప్రధానమైన వ్యాపారం ఇత్తడి పాత్రల తయారీ.

## భారత ప్రామాణిక సమయం లెక్కింపు
మీర్జాపూర్ లోని గడియార స్తంభం దాదాపుగా భారత ప్రామాణిక సమయాన్ని లెక్కించే 82.5° తూర్పు రేఖాంశానికి దగ్గరలో 82.57° వద్ద ఉంది (4 కోణీయ నిమిషాల తేడాలో). ఆంధ్రప్రదేశ్ లోని తుని పట్టణం కూడా ఈ రేఖాంశానికి దగ్గర లోనే ఉంది.. 

## ప్రస్తావనలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
భింగా

**భింగా** ఉత్తర ప్రదేశ్, శ్రావస్తి జిల్లా లోని పట్టణం. ఈ జిల్లాకు ముఖ్యపట్టణం కూడా. పట్టణ పరిపాలనను నగర పాలికా నిర్వహిస్తుంది.

## భౌగోళికం
భింగా  వద్ద  సముద్ర మట్టం నుండి 120&nbsp;మీటర్ల ఎత్తున ఉంది.

భింగా, రాష్ట్ర రాజధాని లక్నో నుండి సుమారు 175 కిలోమీటర్ల దూరంలో ఉంది. ఉత్తరప్రదేశ్ రాష్ట్ర ఈశాన్య సరిహద్దుల్లో ఉన్న శ్రావస్తి, రాప్తీ నదికి దగ్గరగా ఉంది.

## జనాభా వివరాలు
2011 భారత జనగణ వివరాల ప్రకారం భింగా జనాభా 23,780. జనాభాలో పురుషులు 53%, స్త్రీలు 47%. భింగా సగటు అక్షరాస్యత రేటు 45%. ఇది జాతీయ సగటు 59.5% కన్నా తక్కువ; పురుషుల అక్షరాస్యత 53%, స్త్రీల అక్షరాస్యత 37%. జనాభాలో 18% 6 సంవత్సరాల కంటే తక్కువ వయస్సు గలవారు.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
కార్ల్ రైమండ్ పాపర్

**సర్ కార్ల్ రైమండ్ పాపర్** (Sir Karl Raimund Popper) వియన్నాకి చెందిన తత్వవేత్త, సామాజిక వేత్త.

## జీవిత విశేషాలు
పాపర్ 1902 సంవత్సరం జూలై 28వ తేదీన వియన్నా నగరంలో జన్మించాడు. వియన్నా నగరాన్ని ఆరోజుల్లో ఐరోపా ఖండపు మేధావుల రాజధాని అనేవారు. సంగీతజ్ఞులు, వైద్యులు, ఆర్థికవేత్తలు మొదలగు మేధావి వర్దానికి అది ఒక కూడలి. పాపర్ లండను విశ్వ విద్యాలయములో 1941-69 మధ్య ఆచార్యుడిగా ఉండేవాడు. ఆల్బర్ట్ ఐన్‌స్టీన్, జెంట్జార్జి లవలె పాపర్ కు సంగీతంలోనూ శాస్త్రాలలోనూ అభినివేశం ఉంది. శాస్త్రాల హణితత్వం పై మౌలిక చింతన చేసేడు. విమర్సనాత్మక హేతువాదం (Critical rationalism) నూ, శాస్త్రనిగమంలో, అసత్యీకరణ (Falsifiability) సాధనాన్ని ప్రతిపాదించాడు. 92 సంవత్సరాల వయస్సులో క్యాంసర్ వ్యాధితో పాపర్ లండన్ లో మరణించాడు.

## పాపరు ముఖ్య ప్రతిపాదనలు-విమర్సలు

* కళ కళకోసమే అనే అపార్దం ఇచ్చేనానుడికి పాపరిట్లా అర్దం చెబుతాడు. కళాకృతికోసమే కళ అంటాడు.శాస్త్రీయరంగంలోనూ ఇంతే.
* శాస్త్రకళల ఉత్పత్తి స్థితుల గురుంచి పాపర్ మూడు ప్రతిపాదనలు చేసాడు. ఒకటి:శాస్త్రములు Myth నుంచి హేతువాద పూర్వక విమర్సద్వారా పుడుతుంది అంటాడు. రెండు: విమర్స రెండురకాలు అంటాడు: ఒకటి అలంకారశాస్త్ర, సాహిత్యాంశాలచే ప్రేరేపితం, రెండవది హేతువాదంచే ప్రేరేపించబడింది. ఇక మూడవది: కవిత్వంలోనూ, శాస్త్రంలోనూ Myth ల అవశేషాలున్నాయి అనునది. 
* ఈ మిత్ లు మనం ప్రపంచాన్ని అర్ధంచేసుకోవటానికి ఉప్యోగపడే అమాయక పరికల్పనలే అంటాడు.
* కళకు, శాస్త్రానికి ఒకేమూలం ఉన్నా, వాటిమధ్య ముఖ్య భేదాలున్నాయి. శాస్త్రంలో ప్రగతి ఉంటుంది. దానికొక ఆశయం ఉంటుంది.శాస్త్రధ్యేయం సత్యానికెంత దగ్గరగా పోవచ్చుననేది శాస్త్ర ఆశయం. కళలో అభివృద్ధి అంటూ ఉండకపోవచ్చును. చాలాకాలం ప్రకృత్యానుకరణ కళా ధ్యేయంగా ఉంటూ ఉండేది. 
* లలిత కళల రచనలలో ఇమిడి ఉన్న వివిధ దశలను పాపరు వర్ణిస్తాడు. ఉదాహరణకి: సంగీత రచన జంత్ర సమ్మేళనంగా (Sonata) ఉండవలననే నిర్ణయం, దానికి వస్తు నిర్దేశం చేయడం తర్వాత దానిని కాగితం మీదకి ఇక్కించటం. కాని వ్రాయడం మొదలుపెట్టినంతనే అసలు ప్రణాలికే మారిపోవచ్చును. కళాకారుని మనస్సులో స్వవిమర్స, దోషపరిహరణ అనేవి మెదులుతూ ఉండటమే దీనికి కారణం అంటాడు పాపర్. చిత్రకళలోనూ ఇంతేనట. 
* కళలలో సృజనాత్మక విమర్స ప్రాముఖ్యం వహించగా, శాస్త్రాలలో సహకార విమర్స ముఖ్యపాత్ర వహిస్తుందంటాడు. కళలోనూ, శాస్త్రంలోనూ సహకార విమర్స అభివృద్ధికి తోడ్పడుతుంది.
* గ్రహాల చలనంలో కూడా సంగీతం ఉంది అవి బృందంగానం వలే ఉంటుంది అంటాడు.ఈ సంగీతం భగవంతునికి ప్రతిధ్వనియట. 
## మూలములు

* 1980 భారతి మాస పత్రిక-వ్యాసము:శాస్త్ర, కళలలో సృజనాత్మక విమర్స పోపర్ భావములు. వ్యాసకర్త: శ్రీ సర్దేశాయి తిరుమలరావు.

వర్గం:1902 జననాలు
వర్గం:1994 మరణాలు
జలగం వెంకటరావు

**జలగం వెంకటరావు** (జననం జూలై 28, 1968) తెలంగాణ రాష్ట్ర రాజకీయ నాయకుడు, మాజీ శాసనసభ్యుడు. 2004లో భారత జాతీయ కాంగ్రెస్ తరపున సత్తుపల్లి శాసనసభ నియోజకవర్గం నుండి, 2014లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి ఎమ్మెల్యేగా పనిచేశాడు. కొంతకాలం పార్లమెంటరీ కార్యదర్శిగా కూడా ఉన్నాడు.

## జీవిత విషయాలు
వెంకటరావు 1968, జూలై 28న ఉమ్మడి ఆంధ్రప్రదేశ్ 5వ ముఖ్యమంత్రి జలగం వెంగళరావు దంపతులకు ఖమ్మంలో జన్మించాడు. 1990లో అమెరికాలోని మేరీల్యాండ్ విశ్వవిద్యాలయం నుండి కంప్యూటర్ సైన్స్ లో బ్యాచిలర్ ఆఫ్ సైన్స్ విద్యను చదివాడు. వెంకటరావు అన్న జలగం ప్రసాదరావు కూడా మంత్రిగా పనిచేశాడు.

## వృత్తి జీవితం
ఇతను ఒక టెక్నోక్రాట్. హైదరాబాదులోని విజే ఇన్ఫోలో ఒక సాఫ్ట్‌వేర్ కంపెనీని నడుపుతున్నాడు.

## రాజకీయ జీవితం
జలగం వెంకటరావు, తన తండ్రి ప్రాతినిధ్యం వహించిన సత్తుపల్లి శాసనసభ నియోజకవర్గం నుండి 2004లో భారత జాతీయ కాంగ్రెస్ పార్టీ ఎమ్మెల్యేగా పోటిచేసి తెలుగుదేశం పార్టీ అభ్యర్థి తుమ్మల నాగేశ్వరరావుపై 9,536 ఓట్ల తేడాతో గెలుపొందాడు.

2009లో భారత జాతీయ కాంగ్రెస్ పార్టీ తరపున ఖమ్మం శాసనసభ నియోజకవర్గం నుండి పోటిచేసి తెలుగుదేశం పార్టీ అభ్యర్థి తుమ్మల నాగేశ్వరరావు చేతిలో 2,472 ఓట్ల తేడాతో ఓడిపోయాడు.

2014లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి పోటిచేసి వైఎస్సార్ కాంగ్రెస్ పార్టీ అభ్యర్థి వనమా వెంకటేశ్వరరావు 16,521 ఓట్ల తేడాతో ఎమ్మెల్యేగా గెలిచాడు. 2014లో ఖమ్మం జిల్లా నుండి గెలిచిన తొలి, ఏకైక టిఆర్ఎస్ శాసనసభ్యుడు.

2018లో తెలంగాణ రాష్ట్ర సమితి తరపున కొత్తగూడెం శాసనసభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి వనమా వెంకటేశ్వరరావు చేతిలో 4,120 ఓట్ల తేడాతో ఓడిపోయాడు. కొత్తగూడెం ఎమ్మెల్యే వనమా వెంకటేశ్వరరావు  అఫిడవిట్ కేసులో ఆయన ఎన్నిక చెల్లదంటూ తెలంగాణ హైకోర్టు 2023 జులై 25న తీర్పును వెల్లడించింది. దీంతో 2018లో ఎన్నికల్లో రెండో స్థానంలో నిలిచిన జలగం వెంకటరావును కోర్టు ఎమ్మెల్యేగా ప్రకటించింది. 

జలగం వెంకటరావు 2023లో జరిగిన శాసనసభ ఎన్నికల్లో స్వతంత్ర అభ్యర్థిగా పోటీ చేసి తన సమీప ప్రత్యర్థి  సీపీఐ అభ్యర్థి కూనంనేని సాంబశివరావు చేతిలో  ఓడిపోయి 2024 మార్చి 10న ఢిల్లీలో బీజేపీ రాష్ట్ర వ్యవహారాల ఇన్‌ఛార్జి తరుణ్‌చుగ్‌ సమకంలో భారతీయ జనతా పార్టీలో చేరాడు.

## ఇవికూడా చూడండి
* ఆంధ్రప్రదేశ్ శాసనసభ ఎన్నికలు (2014)
* ఆంధ్రప్రదేశ్ శాసనసభ సభ్యుల జాబితా (2004)

## మూలాలు

వర్గం:1968 జననాలు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:ఖమ్మం జిల్లా రాజకీయ నాయకులు
వర్గం:తెలంగాణ శాసన సభ్యులు (2014)
రన్ (2020 సినిమా)

**రన్** 2020, మే 29న విడుదలైన తెలుగు సైకలాజికల్ థ్రిల్లర్ చలనచిత్రం. ఫస్ట్ ఫ్రేమ్ ఎంటర్‌టైన్‌మెంట్స్ పతాకంపై వై. రాజీవ్ రెడ్డి, సాయిబాబా జాగర్లమూడిని నిర్మాణ సారథ్యంలో లక్ష్మీకాంత్ చెన్నా దర్శకత్వం వహించిన ఈ చిత్రంలో నవదీప్, పూజిత పొన్నాడ నటించిన ఈ చిత్రానికి నరేష్ కుమారన్ సంగీతం అందించాడు. ఈ చిత్రం 2020, మే 29న ఆహా (ఓటిటి)లో విడుదలయింది. ఈ చిత్రం ఓటిటిలో విడుదలచేసే తొలి తెలుగు చిత్రంగా ప్రకటించబడింది, కానీ దీనికంటే ఒక నెల ముందుగా *[[అమృతరామమ్]]* సినిమా ఓటిటి ద్వారా విడుదలయింది.

## కథా నేపథ్యం
శ్రుతి, సందీప్ దంపతులు. వారి వార్షికోత్సవం సందర్భంగా భోజనం ఏర్పాటు చేసుకుంటారు. అనుకోకుండా శృతి మరణిస్తుంది. ఆమె మరణానికి సందీప్ నిందితుడు అవుతాడు.

## నటవర్గం
* నవదీప్ (సందీప్ రెడ్డి)
* పూజిత పొన్నాడ (శృతి)
* అమిత్ తివారి (ఖలీల్)
* భానుశ్రీ మెహ్రా (రోజీ)
* ముఖ్తార్ ఖాన్ (శంకర్ రెడ్డి)
* కౌసల్య (ఇమాజినరీ డాక్టర్‌)
* షఫి (రియల్ డాక్టర్‌)
* హరిచంద్ర (బాబాయి)
* కిరీటి దామరాజు (రాహుల్)
* వెంకట్ (భరత్)
* సాయిహర్ష (పోలీసు అధికారి)

## సాంకేతికవర్గం
* దర్శకత్వం: లక్ష్మీకాంత్ చెన్నా
* నిర్మాత: వై. రాజీవ్ రెడ్డి, సాయిబాబా జాగర్లమూడి
* రచన: సహన దత్త
* మాటలు: కార్తీక్-అర్జున్
* సంగీతం: నరేష్ కుమారన్
* సినిమాటోగ్రఫీ: సాజీష్ రాజేంద్రన్
* కూర్పు: రామకృష్ణ అర్రం
* నిర్మాణ సంస్థ: ఫస్ట్ ఫ్రేమ్ ఎంటర్‌టైన్‌మెంట్స్
* పంపిణీదారు: ఆహా (ఓటిటి)

## నిర్మాణం
ఇది మొదట ఆహా (ఓటిటి) కోసం ప్రతి ఎపిసోడ్ 20 నిమిషాలు ఉండేలా 8-ఎపిసోడ్ సిరీస్‌గా (వెబ్ సిరీస్) రూపొందించాలనుకున్నారు. అల్లు అరవింద్ ఇది సినిమాగా తీయాలని సూచించాడు. 2019 అక్టోబరు, నవంబర నెలల్లో 24 రోజులు చిత్రీకరణ జరిగింది.

## విడుదల
2020, మే 29న నేరుగా ఆహా (ఓటిటి)లో విడుదలైంది.

## స్పందన
ది హిందూ పత్రికకు చెందిన సంగీత దేవి దుండూ ఈ చిత్రాన్ని "ఇది పేలవమైన మానసిక థ్రిల్లర్ అని, నవదీప్ నటన బాగుందని" పేర్కొన్నాడు. టైమ్స్ ఆఫ్ ఇండియా పత్రిక ఈ చిత్రానికి 1.5/5 రేటింగ్ ఇచ్చింది. స్క్రిప్ట్, స్క్రీన్ ప్లే బాలేదని పేర్కొంది. ఫిల్మ్ కంపానియన్ ప్రతికకు చెందిన ప్రత్యుష్ పరశరామన్ కూడా ఈ చిత్రానికి ప్రతికూల సమీక్ష ఇచ్చింది.

## మూలాలు

## ఇతర లంకెలు
* 

వర్గం:తెలుగు థ్రిల్లర్ సినిమాలు
వర్గం:నవదీప్ నటించిన సినిమాలు
వర్గం:2020 తెలుగు సినిమాలు
భారతదేశ విభాగాల జాబితా

thumb|303x303px|భారతదేశం
భారతదేశం, భారత రాజ్యాంగంలోని ఆర్టికల్ 1 ప్రకారం రాష్ట్రాలు, కేంద్రపాలిత ప్రాంతాల సమాఖ్య. దీనిలో కొన్ని రాష్ట్రాలు, కేంద్రపాలిత ప్రాంతాలు, జిల్లాల సమూహాలతో రూపొందించబడిన విభాగాలుగా విభజించబడ్డాయి. దీనికి డివిజనల్ కమీషనర్ అని పిలువబడే ఇండియన్ అడ్మినిస్ట్రేటివ్ సర్వీస్ అధికారి ఈ విభాగానికి నాయకత్వం వహిస్తాడు. భారతదేశంలో 102 విభాగాలు ఉన్నాయి.

## విభాగాలు లేని రాష్ట్రాలు
ఈ కింద తెలిపిన 11 రాష్టాలతోపాటు, 8 కేంద్రపాలిత ప్రాంతాలలో, జిల్లాల సమూహాలతో కూడిన విభాగాలు విభజించలేదు.

# ఆంధ్రప్రదేశ్
# గోవా
# గుజరాత్
# కేరళ
# మణిపూర్
# మిజోరాం
# నాగాలాండ్
# సిక్కిం
# తమిళనాడు
# తెలంగాణ
# త్రిపుర

## అవలోకనం

### రాష్ట్రాల్లోని ప్రాంతాలు
కొన్ని రాష్ట్రాలు అధికారిక పరిపాలనా ప్రభుత్వ హోదా లేని ప్రాంతాలను కలిగి ఉంటాయి. అవి పూర్తిగా భౌగోళిక ప్రాంతాలు; కొన్ని చారిత్రక దేశాలు, రాష్ట్రాలు లేదా ప్రావిన్సులకు అనుగుణంగా ఉంటాయి. ఒక ప్రాంతం ఒకటి లేదా అంతకంటే ఎక్కువ విభాగాలను కలిగి ఉండవచ్చు, ఒక్కో ప్రాంతానికి సగటున మూడు విభాగాలు ఉంటాయి. అయితే, ప్రాంతాల సరిహద్దులు, విభజనల సరిహద్దులు ఎల్లప్పుడూ సరిగ్గా సరిపోవు. ప్రాంతాలకు అధికారిక పరిపాలనా హోదా ఇవ్వాలని ఇంతవరకు ఎలాంటి కదలిక లేదు. ఇది జరగాలంటే, ప్రాంతాల సరిహద్దులను కొద్దిగా సవరించడం అవసరం, తద్వారా అవి వాటి నియోజకవర్గ జిల్లాలతో సరిగ్గా సరిపోతాయి.

* అస్సాం ప్రాంతాలు
* గుజరాత్ ప్రాంతాలు

## విభాగాల జాబితా

### అరుణాచల ప్రదేశ్

### అసోం

### బీహార్

### ఛత్తీస్‌గఢ్

### హర్యానా

### హిమాచల ప్రదేశ్

### జార్కండ్

### కర్ణాటక

### మధ్యప్రదేశ్

### మహారాష్ట్ర

### మేఘాలయ

### ఒడిస్సా

బాలాసోర్, భద్రక్, కటక్, జగత్‌సింగ్‌పూర్, జాజ్‌పూర్, కేంద్రపద, ఖోర్ధా, మయూర్‌భంజ్, నయాగర్,పూరి

### పంజాబ్

### రాజస్థాన్

### ఉత్తర ప్రదేశ్

### ఉత్తరాఖండ్

### పశ్చిమ బెంగాల్

### జమ్మూ కాశ్మీరు

## మూలాలు

## వెలుపలి లంకెలు

వర్గం:భారతదేశ పరిపాలనా విభాగాలు
వర్గం:భారత ప్రభుత్వ విభాగాలు
వర్గం:భారతదేశ పరిపాలన వ్యవస్థ
2020 హైదరాబాదు మహానగర పాలక సంస్థ ఎన్నికలు

2020 డిసెంబరులో హైదరాబాదు మహానగర పాలక సంస్థకు ఎన్నికలు జరిగాయి. 2016 లో ఏర్పడిన మహానగర పాలక సంస్థ కార్యవర్గం గడువు 2021 ఫిబ్రవరి 10 న ముగుస్తుంది. సంస్థ పరిధి లోని 150 వార్డు లన్నింటికీ ఒక్కసారే డిసెంబరు 1 న ఎన్నికలు జరిగాయి. డిసెంబరు 4 న వోట్లను లెక్కించి ఆ రోజే ఫలితాలను ప్రకటించారు. ఇటీవలి ఎన్నికలలో ఉపయోగిస్తున్న వోటింగు యంత్రాలను కాక, సాంప్రదాయికంగా వాడే ముద్రిత బ్యాలెట్ కాగితాలను ఈ ఎన్నికల్లో ఉపయోగించారు.

మొత్తం 150 వార్డులలోను 9,235 పోలింగు బూతులను ఏర్పాటు చేసారు. నగర పాలక సంస్థకు గతంలో జరిగిన ఎన్నికల్లో లాగానే ఈ ఎన్నికలలో కూడా వోటింగు శాతాలు స్వల్పం గానే నమోదయ్యాయి. 

తెలంగాణ రాష్ట్ర సమితి గత ఎన్నికల్లో సాధించిన 99 స్థానాల నుండి 55 స్థానాలకు పరిమితం కాగా, భారతీయ జనతా పార్టీ బలం పుంజుకుంది. గతంలో సాధించిన 4 స్థానాల నుండి ఈ ఎన్నికల్లో 48 స్థానాలకు ఎదిగింది. ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ గత సంఖ్యకు సమానంగా, 44 స్థానాలను సాధించింది. కాంగ్రెసు పార్టీ కూడా గతంలో లాగే 2 స్థానాలను గెలుచుకుంది. తెలుగుదేశం పార్టీ గతంలోని 1 స్థానాన్ని కూడా కోల్పోయి ఒక్కటి కూడా గెలవలేదు. సిపిఐ, సిపిఎమ్‌లు కూడా ఖాతా తెరవలేదు. 

## సన్నాహకాలు
హైదరాబాదు మహానగర పాలక సంఘానికి (హైమపాసం) ఎన్నికలు నిర్వహించేందుకు తెలంగాణ రాష్ట్ర ఎన్నికల సంఘం 2020 అక్టోబరు 17 న నోటిఫికేషన్ను విడుదల చేసింది. దీని ప్రకారం 

## పార్టీలు, ప్రచారం
ఈ ఎన్నికల్లో పార్టీలు పొత్తులేమీ పెట్టుకోకుండా విడివిడిగానే పోటీ చేసాయి. తెరాస 150 స్థానాల్లో, భాజపా 149 స్థానాల్లో పోటీ చెయ్యగా, తెదేపా 106, ఏఇఎమ్‌ఐఎం 51 స్థానాల్లో పోటీ చేసాయి. వామపక్షాలు రెండూ కలిసి 60 స్థానాల్లో పోటీ చేసాయి.

## పోలింగు
డిసెంబరు 1 న జరిగిన పోలింగులో 45.71 శాతం వోట్లు పోలయ్యాయి. 

## లెక్కింపు, ఫలితాలు
బ్యాలెట్ల లెక్కింపు డిసెంబరు 4 న జరిపి ఆ రోజే ఫలితాలను ప్రకటించారు. తెలంగాణ రాష్ట్ర సమితి 55, భాజపా 48, ఏఇఎమ్‌ఐఎం 44, కాంగ్రెసు పార్టీ 2 స్థానాలను కైవసం చేసుకున్నాయి. నేరేడుమెట్ట స్థానంలో ఫలితాన్ని నిలిపేసారు. ఇతర పార్టీలకు, స్వతంత్రులకూ స్థానాలేమీ దక్కలేదు. 

### నేరేడుమెట్ట ఘటన
నేరేడుమెట్టలో కొన్ని వోట్లు స్వస్తిక్ ముద్రతో కాకుండా వేరే గుర్తుతో పడ్డాయి. అక్కడి ఎన్నికల అధికారి పొరపాటు కారణంగా ఇలా జరిగింది. అయితే, ఇలా వేరే ముద్రతో పోలైన వోట్లు అక్కడ తెరాస అభ్యర్థి సాధించిన మెజారిటీ కంటే ఎక్కువగా ఉన్నాయి. హైకోర్టు ఇక్క్కడి లెక్కింపును ఆపాలని ఉత్తర్వులిచ్చ్చింది. ఇక్కడ రీపోలింగు నిర్వహించాలని భాజపా కోరింది. ఈ అంశం తేలేవరకు అక్కడి ఫలితాన్ని ప్రకటించకుండా ఆపి పెట్టారు.

### వార్డు వారీగా ఫలితాలు
వార్డుల వారీగా ఫలితాలిలా ఉన్నాయి

## మూలాలు

వర్గం:తెలంగాణ స్థానిక సంస్థల ఎన్నికలు
వర్గం:హైదరాబాదు
ఝాన్సీ

**ఝాన్సీ,** ఉత్తర ప్రదేశ్‌లోని చారిత్రిక నగరం. ఇది రాష్ట్రంలో దక్షిణాన, బుందేల్ఖండ్ ప్రాంతంలో పహుజ్ నది ఒడ్డున ఉంది. ఝాన్సీ జిల్లాకు, ఝాన్సీ విభాగానికి ఇది ముఖ్య పట్టణం. *బుందేల్‌ఖండ్ ముఖ ద్వారం* అని ఈ నగరాన్ని పిలుస్తారు, ఝాన్సీ పహుజ్, బెట్వా నదుల సమీపంలో సముద్రమట్టం నుండి 285 మీటర్ల ఎత్తున ఉంది. ఇది సుమారు న్యూ ఢిల్లీ నుండి సుమారు 420 కిలోమీటర్లు, గ్వాలియరు నుండి 102 కి.మీ. దూరంలో ఉంది.

## చరిత్ర
ఎడమ|thumb| ఝాన్సీ కోట, 1900
పురాతన కాలంలో ఝాన్సీ, చందేలా రాజ్‌పుత్ర రాజులకు బలమైన కోటగా ఉండేది. దీనిని బల్వంత్ నగర్ అని పిలిచేవారు. అయితే, 11 వ శతాబ్దంలో చందేలా రాజవంశం క్షీణించిన తరువాత నగరం దాని ప్రాముఖ్యతను కోల్పోయింది. 17 వ శతాబ్దంలో ఓర్చా రాష్ట్రానికి చెందిన రాజా బీర్ సింగ్ దేవ్ 1613 లో ఝాన్సీ కోటను నిర్మించినప్పుడు ఇది మళ్ళీ ప్రాముఖ్యతను సంతరించుకుంది.

1729 లో తన రాజ్యంపై దాడి చేసిన ఫరూఖాబాద్ నవాబు ముహమ్మద్ ఖాన్ బంగాష్ ను ఓడించడంలో తనకు సహాయం చేసినందుకు కృతజ్ఞతా చిహ్నంగా మహారాజా చత్రసాల్, ఝాన్సీని, మరికొన్ని ప్రాంతాలనూ మరాఠా పేష్వా బాజీ రావు I కి అప్పగించాడు. దాంతో ఝాన్సీ, మరాఠా సామ్రాజ్యం లోకి వచ్చింది.

18 వ శతాబ్దంలో, ఝాన్సీ పట్టణం మరాఠా ప్రాంతీయ రాజధానిగా ఉండేది. తరువాత 1804 నుండి 1858 వరకు ఈ భూభాగం బ్రిటిష్ భారతదేశంలో భాగమైనప్పుడు ఝాన్సీ సంస్థానంగా ఉండేది.

స్వాతంత్ర్యం తరువాత, ఝాన్సీని ఉత్తర ప్రదేశ్ రాష్ట్రంలో చేర్చారు

## భౌగోళికం, ఆర్థికం
ఝాన్సీ 25.4333 ఉత్తర అక్షాంశం, 78.5833 తూర్పు రేఖాంశాల వద్ద, సముద్రమట్టం నుండి 284 మీటర్ల ఎత్తున ఉంది. సిట్రస్ పండ్ల జాతులకు ఇక్కడి భూమి అనుకూలంగా ఉంటుంది. ఇక్కడ పండే పంటలలో గోధుమలు, పప్పుధాన్యాలు, బఠానీలు, నూనె గింజలు ముఖ్యమైనవి. నీటిపారుదల అవసరాల కోసం ఈ ప్రాంతం రుతుపవనాలపై ఎక్కువగా ఆధారపడుతుంది. ప్రతిష్ఠాత్మక కాలువ ప్రాజెక్టు (రాజ్‌ఘాట్ కాలువ) కింద, ఝాన్సీ, లలిత్‌పూర్, మధ్యప్రదేశ్‌లోని కొంత భాగంలో నీటిపారుదల కోసం ప్రభుత్వం కాలువల‌ను నిర్మిస్తోంది. వ్యవసాయ ఉత్పత్తుల వ్యాపారం (ధాన్యం, నూనె గింజలతో సహా) గొప్ప ఆర్థిక ప్రాముఖ్యత కలిగి ఉంది. నగరం ఇత్తడి వస్తువుల తయారీ కేంద్రంగా కూడా ఉంది.

### శీతోష్ణస్థితి

## జనాభా వివరాలు
2011 భారత జనగణన శాఖ లెక్కల ప్రకారం, ఝాన్సీ నగర జనాభా 5,05,693. వీరిలో 2,65,449 మంది పురుషులు, 2,40,244 మంది స్త్రీలు. ఆరేళ్ళ లోపు పిల్లల సంఖ్య 55,824. ఝాన్సీ నగరంలో మొత్తం అక్షరాస్యత 3,73,500, ఇది జనాభాలో 73.9%. పురుషుల అక్షరాస్యత 78.9%, స్త్రీల అక్షరాస్యత 68.3%. ఏడేళ్ళ పైబడిన వారిలో అక్షరాస్యత 83.0%. ఇందులో పురుషుల అక్షరాస్యత 88.9%, స్త్రీల అక్షరాస్యత 76.6%. షెడ్యూల్డ్ కులాల జనాభా 1,10,318, షెడ్యూల్డ్ తెగల జనాభా 1,681. 2011 లో నగరంలో 91,150 గృహాలు ఉన్నాయి.

## రవాణా
భారతీయ రైల్వేల ఉత్తర మధ్య రైల్వే జోన్లో ఝాన్సీ, ఒక డివిజను కేంద్రంగా ఉంది. ఇది ప్రధాన ఢిల్లీ-చెన్నై, ఢిల్లీ-ముంబై మార్గాల్లో ఉంది. స్టేషన్ కోడ్ JHS.

గుజరాత్ - అస్సాం జాతీయ రహదారి 27; గ్వాలియర్ - రేవా జాతీయ రహదారి 75 ; జమ్మూ - కన్యాకుమారి జాతీయ రహదారి 44 ; జాతీయ రహదారి 39 రహదారులు ఝాన్సీ నగరం గుండా పోతున్నాయి. ఈ విధంగా, ఐదు వేర్వేరు దిశలలోని రహదారులు పోతున్నందున రహదారుల నెట్‌వర్కు‌లో నగరానికి ఒక వ్యూహాత్మక స్థానం ఉంది.

## ప్రముఖులు

* పీయూష్ ఝా: సినిమా దర్శకుడు, స్క్రీన్ ప్లే రచయిత.

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
జౌన్‌పూర్

**జౌన్‌పూర్** ఉత్తర ప్రదేశ్ రాష్ట్రం లోని పట్టణం. జౌన్‌పూర్ జిల్లాకు ముఖ్య పట్టణం. పట్టణ పరిపాలనను మునిసిపల్ బోర్డు నిర్వహిస్తుంది. ఇది రాష్ట్ర రాజధాని లక్నోకు ఆగ్నేయంగా 228 కి.మీ. దూరంలో ఉంది.

## జనాభా వివరాలు
2011 భారత జనాభా లెక్కల ప్రకారం, జౌన్‌పూర్ జనాభా 1,80,362, ఇందులో పురుషులు 93,718, మహిళలు 86,644 మంది ఉన్నారు, అంటే లింగనిష్పత్తి 924 / 1000. ఆరేళ్ళ లోపు పిల్లల సంఖ్య 22,710. జౌన్‌పూర్‌లో మొత్తం అక్షరాస్యుల సంఖ్య 1,28,050, ఇది జనాభాలో 71%, పురుష అక్షరాస్యత 75.2%, స్త్రీ అక్షరాస్యత 66.5%. జౌన్‌పూర్‌లో ఏడేళ్ళకు పైబడిన వారిలో అక్షరాస్యత 81.2%. అందులో పురుషుల అక్షరాస్యత 86.1%, స్త్రీ అక్షరాస్యత 75.9%. షెడ్యూల్డ్ కులాల జనాభా 12,703, షెడ్యూల్డ్ తెగల జనాభా 195. 2011 నాటికి పట్టణంలో 26,216 గృహాలు ఉన్నాయి.

## రవాణా
జౌన్‌పూర్ నుండి అన్ని ప్రధాన నగరాలకూ చక్కటి రైలు సౌకర్యం ఉంది. పట్టణంలో నాలుగు ప్రధాన రైల్వే స్టేషన్లు ఉన్నాయి: జౌన్‌పూర్ సిటీ రైల్వే స్టేషన్ (జెఓపి), జౌన్‌పూర్ జంక్షన్ (జెఎన్‌యు), షాగంజ్ జంక్షన్ (ఎస్‌హెచ్‌జి), జంఘాయ్ జంక్షన్, కేరకట్ రైల్వే స్టేషన్ (కెసిటి).

జౌన్‌పూర్ నుండి లక్నో, గోరఖ్పూర్, వారణాసి, అలహాబాద్, ఆజంగఢ్, మిర్జాపూర్, సుల్తాన్పూర్, గాజీపూర్ మొదలైన నగరాలకు చక్కటి రోడ్డు సౌకర్యాలు ఉన్నాయి. జాతీయ రహదారి-56, రాష్ట్ర రహదారి -36 ల ద్వారా జౌన్‌పూర్‌ నుండి ఇతర నగరాలకు రవాణా సౌకర్యం ఉంది.

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
సకల కళా వల్లభుడు

**సకల కళా వల్లభుడు** 2019, ఫిబ్రవరి 1న విడుదలైన తెలుగు చలనచిత్రం. సింహా ఫిల్మ్స్ పతాకంపై అనిల్ కుమార్ గుంట్రెడ్డి నిర్మాణ సారథ్యంలో శివ గణేష్ దర్శకత్వం వహించిన ఈ చిత్రంలో తనిష్క్ రెడ్డి, మేఘల, పృథ్వీరాజ్, సుమన్, జీవా తదితరులు నటించగా, అజయ్ పట్నాయక్ సంగీతం అందించాడు. ఒక గ్రామ నేపథ్యంలో కమర్షియల్ మాస్ ఎంటర్టైనర్ గా తెరకెక్కిన ఈ చిత్రం 2017, డిసెంబరులో షూటింగ్ ప్రారంభించబడింది.

## కథా నేపథ్యం
తనిష్క్ (తనిష్క్ రెడ్డి), చైత్ర (మేఘాల ముక్తా) తో ఫస్ట్ లుక్ లోనే ప్రేమలో పడతాడు. అతని ప్రవర్తన నచ్చకపోవడంతో ఆమె పట్టించుకోదు. అదే సమయంలో చైత్ర కిడ్నాప్ కి గురౌతుంది. ఇంతకీ ఈ చైత్ర ఎవరు, ఆమెను ఎందుకు కిడ్నాప్ చేస్తారు, తనిష్క్ ఆమెను ఎలా కాపాడుతాడు అన్నది మిగతా కథ.

## నటవర్గం
* తనీష్క్ రెడ్డి
* సుమన్
* మేఘల ముక్త
* పృథ్వీరాజ్ 
* అలెక్సియస్ మాక్లియోడ్
* జబర్దస్త్ వినోద్ కుమార్
* ఉత్తేజ్
* జీవా 
* అనంత్
* అపూర్వ

## సాంకేతికవర్గం
* కథ, దర్శకత్వం: శివ గణేష్
* నిర్మాత: అనిల్ కుమార్ గుంట్రెడ్డి, త్రినాథ్ ధడాలా, కిషోర్, శ్రీకాంత్ దీపాల 
* సంగీతం: అజయ్ పట్నాయక్
* సినిమాటోగ్రఫీ: సాయి చరణ్
* కూర్పు: ధర్మేంద్ర కాకరల ఎడిట్ చేశారు
* నిర్మాణసంస్థ: సింహా ఫిల్మ్స్

## పాటలు
ఈ చిత్రానికి అజయ్ పట్నాయక్ (ఆర్. పి. పట్నాయక్ తమ్ముడు) సంగీతం అందించాడు. మ్యాంగో మ్యూజిక్ సంస్థ ద్వారా పాటలు విడుదలయ్యాయి. సుభాస్ నటయన్, గిరిధర్ నాయుడు పాటలు రాశారు.

## విడుదల
ఈ చిత్రం 2020, ఫిబ్రవరి 1న ప్రపంచవ్యాప్తంగా విడుదలైంది. ఈ చిత్రానికి ప్రేక్షకుల నుండి మిశ్రమ స్పందన వచ్చింది.

## మూలాలు

## ఇతర లంకెలు
* 

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:సుమన్ నటించిన సినిమాలు
వర్గం:ఉత్తేజ్ నటించిన సినిమాలు
వివాహ పంచమి

**వివాహ పంచమి** అనేది రాముడు, సీత వివాహాన్ని జరుపుకునే హిందూ పండుగ. మైథిలి క్యాలెండర్ ప్రకారం అగ్రహాయన మాసంలో నవంబరు - డిసెంబరు నెలల మధ్యకాలంలో శుక్లపక్షపు ఐదవ రోజున ఈ వేడుక జరుపుకుంటారు. భారతదేశం, నేపాల్ లోని మిథిల ప్రాంతంలో శ్రీ రాముడితో సంబంధం ఉన్న దేవాలయాలు, పవిత్ర స్థలాలలో సీత, రాముడి వివాహ ఉత్సవంగా ఈ రోజును ఆచరిస్తారు.

## గుర్తింపులు
నేపాల్ లోని జానక్‌పూర్‌లో ఈ వేడుక చాలా ముఖ్యమైనది. భారతదేశం నుండి, ఇతర ప్రాంతాల నుండి వేలాది మంది యాత్రికులు ఇక్కడికి వచ్చి ఈ వేడుకలో పాల్గొంటారు. ఈ ప్రాంతంలోనే సీత అయోధ్య యువరాజు రాముడిని వివాహం చేసుకున్నట్లు నమ్ముతారు.

## పండగ తేదీలు
# 2010: డిసెంబరు 10
# 2014: నవంబరు 27
# 2015: డిసెంబరు 16
# 2018: డిసెంబరు 13

## ఇవికూడా చూడండి
* శ్రీరామనవమి
* మిథిల

## మూలాలు

వర్గం:హిందువుల పండుగలు
వర్గం:నేపాల్ పండుగలు
నెచ్చెలి

thumb
***నెచ్చెలి*** అమెరికా సంయుక్త రాష్ట్రాల నుండి వెలువడుతున్న తొలి తెలుగు అంతర్జాల వనితా మాసపత్రిక. ఎటువంటి లాభాపేక్ష లేని ఈ పత్రిక  2019 జూలై 10 న ప్రముఖ కవయిత్రి డా.కె.గీత గారిచే ప్రారంభించబడింది. ఇది ప్రతి నెలా 10వ తేదీన క్రమం తప్పకుండా అంతర్జాలంలో వెలువడుతుంది. ఈ పత్రిక అంతర్జాతీయ స్థాయిలో స్త్రీలకు సంబంధించిన సాహిత్యం, సంగీతం, ఇంటర్వ్యూలు, పరిశోధనలు మొ.న అనేక అంశాల్ని పరిచయం చేస్తుంది. ఇది తెలుగు, ఆంగ్ల భాషల్లో ప్రచురింపబడుతూ ఉంది. ఈ పత్రికకు వ్యవస్థాపకులు, సంపాదకులు డా.కె.గీత. 

## ‘నెచ్చెలి’ లో-
: ‘నెచ్చెలి’ లో-
:* స్త్రీలకు సంబంధించిన రచనలు (పురుషులు రాసినవైనా)
:* లబ్ద ప్రతిష్టులతో బాటూ, మంచి వ్యక్తీకరణ ఉన్న కొత్త రచయిత(త్రు)ల రచనలు  
:* ప్రపంచంలోని ఏ భాష నించైనా తెలుగు, ఇంగ్లీషులలో అనువాదాలు  
:* సాహిత్యంతో బాటూ స్త్రీల ఔన్నత్యానికి సంబంధించిన ఏ అంశాన్ని గురించైనా వివరించే  రచనలకు సదా ఆహ్వానం!

## ప్రచురణా విధానం
నెచ్చెలి పత్రిక సంపాదకులు పేర్కొన్నదాన్ని అనుసరించి పత్రిక ప్రచురణా విధానం కింది విధంగా ఉంటుంది:

* ప్రతి పేజీ నుంచీ నెచ్చెలిలో రచనలని పూర్తిగా తెలుగులో కూడా వెతక గలిగే సౌకర్యం.
* ప్రతి రచన గురించీ మీ అభిప్రాయం అదే పేజీలో తెలుగులో కూడా తెలియచేయగలిగే సౌకర్యం.
* ఏ రచయిత రచనలనైనా ఒకే పేజీలో చదవగలిగే సౌకర్యం.
*ప్రతీ రచనతో బాటూ అదే పేజీలో రచయిత (త్రి) పరిచయం, నెచ్చెలిలో వారి ఇతర రచనలు తెలుసుకోగలిగిన సౌకర్యం. 
* శీర్షికల సూచిక, పాత సంచికల సూచిక, రచయితల సూచిక మొ.వి అదనాలు.

## రచనలు
నెచ్చెలి పత్రికలో కథలు, కవితలు, వ్యాసాలు, పుస్తక సమీక్షలు, ఇతర ఆసక్తికరమైన రచనలతో బాటు ఆడియో& వీడియోలుగా కూడా రచనల్ని అందించడం నెచ్చెలి ప్రత్యేకత. 

## శీర్షికలు
నెచ్చెలిలో వచ్చే శీర్షికలు - సంపాదకీయం, కథలు, కవితలు, సమీక్షలు, అనువాదాలు, ధారావాహికలు/నవలలు, జీవితచరిత్రలు, ట్రావెలాగ్స్, ఈ-పుస్తకాలు, నారిసారించిన నవలవంటి ఎన్నో విమర్శనాత్మక వ్యాసాలు, ఇంటర్వ్యూలు, ఆడియో& వీడియోలు మొ.వి. 

## బయటి లింకులు

* నెచ్చెలి పత్రిక హోంపేజీ.
*హాన్స్ ఇండియాలో నెచ్చెలి గురించిన ప్రస్తావన 
*

## మూలాలు

# నెచ్చెలి గురించి - ఎడిటర్ 
# నారిసారించిన నవల - కాత్యాయనీ విద్మహే
#https://www.thehansindia.com/featured/sunday-hans/creative-chip-off-the-silicon-valley-514681
#https://www.thehansindia.com/news/cities/bengaluru/webinar-on-telugu-literature-held-at-bangalore-university-667774

వర్గం:అంతర్జాల తెలుగు పత్రికలు
వర్గం:తెలుగు మహిళల పత్రికలు
ఊరంతా అనుకుంటున్నారు

**ఊరంతా అనుకుంటున్నారు** 2019, అక్టోబరు 5న విడుదలైన తెలుగు చలనచిత్రం. రోవస్కైర్ ఎంటర్టైన్మెంట్స్ పతాకంపై శ్రీహరి మంగళంపల్లి, రమ్య గోగుల, పి.ఎల్.ఎన్. రెడ్డిల నిర్మాణ సారథ్యంలో బాలాజీ సానల దర్శకత్వం వహించిన ఈ చిత్రంలో నవీన్ విజయ్ కృష్ణ, శ్రీనివాస్ అవసరాల, మేఘా చౌదరి, సోఫియా సింగ్ తదితరులు నటించగా, కె. ఎం. రాధాకృష్ణన్ సంగీతం అందించాడు.

## నటవర్గం
* నవీన్ విజయ్ కృష్ణ (మహేష్)
* శ్రీనివాస్ అవసరాల (శివ రామన్ అయ్యర్‌) 
* మేఘా చౌదరి (గౌరీ)
* సోఫియా సింగ్ (మాయ)
* జయసుధ (లీలావతి)
* రావు రమేశ్ (శివనాయుడు)
* కోట శ్రీనివాసరావు (ఊరి పెద్ద)
* అశోక్ కుమార్ (అయ్యర్ తండ్రి)
* రాజా రవీంద్ర (పోలీస్ ఇన్స్పెక్టర్)
* గౌతంరాజు

## సాంకేతికవర్గం
* దర్శకత్వం: బాలాజీ సానల
* నిర్మాత: శ్రీహరి మంగళంపల్లి, రమ్య గోగుల, పి.ఎల్.ఎన్. రెడ్డి
* రచన: రమ్య గోగుల, శ్రీహరి మంగళంపల్లి, బాలాజీ సానాల
* సంగీతం: కె.ఎం. రాధాకృష్ణన్
* ఛాయాగ్రహణం: జీ.ఎల్. బాబు
* కూర్పు: మధు
* నిర్మాణ సంస్థ: రోవస్కైర్ ఎంటర్టైన్మెంట్స్

## నిర్మాణం
2016లో నందిని నర్సింగ్ హోమ్ సినిమాలో నటించిన నవీన్ విజయ్ కృష్ణ (నటుడు నరేష్ కుమారుడు) ఈ చిత్రంలో ప్రధాన పాత్రలో నటించాడు. ఈ చిత్రంలో నటించడంతో పాటు, ఈ చిత్ర ట్రైలర్ ఎడిటర్‌గా కూడా పనిచేశాడు. శ్రీనివాస్ అవసరాల, మేఘా చౌదరి, కొత్తగా నటి సోఫియా సింగ్ ఇతర పాత్రలను పోషించారు. రెండు జంటల ప్రేమ కథలలో ఈ చిత్రం రూపొందింది. 2018, జనవరి 22న చిత్రీకరణ ప్రారంభమైంది. ఈ చిత్రాన్ని పాలకొల్లులో, లక్ష్మీ పార్వతి ఇంట్లో చిత్రీకరించారు. జయసుధ, రావు రమేష్ కీలక పాత్రల్లో నటించారు.

## పాటలు
ఈ చిత్రానికి కె. ఎం. రాధాకృష్ణన్ సంగీతం అందించాడు. రాశి ఖన్నా ఈ చిత్రంలో 'కన్నా' అనే పాటను పాడింది.

## విడుదల
ఈ చిత్రాన్ని 2019, మే నెలలో విడుదల చేయాలనుకున్నారు. అక్టోబరు 5న విడుదలయింది. దసరా పండగ సందర్భంగా ఈ చిత్రం విడుదలయింది.

## మూలాలు

## బాహ్య లింకులు
* 

వర్గం:2019 తెలుగు సినిమాలు
వర్గం:జయసుధ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:తెలుగు ప్రేమకథా సినిమాలు
మథుర జిల్లా

యమునా నది ఒడ్డున ఉన్న **మధుర జిల్లా** ఉత్తర ప్రదేశ్ రాష్ట్రంలోని జిల్లా. చారిత్రిక పట్టణం మధుర, ఈ జిల్లాకు ముఖ్యపట్టణం. ఇది వైష్ణవ మతంలో అత్యంత పవిత్రమైన ప్రదేశాలలో ఒకటైన బృందావన్‌కు కూడా ప్రసిద్ధి చెందింది. జిల్లా ఆగ్రా విభాగంలో భాగం. మధురకు ఈశాన్యంలో అలీగఢ్ జిల్లా, ఆగ్నేయంలో హాత్‌రస్ జిల్లా, దక్షిణాన ఆగ్రా జిల్లా, పశ్చిమాన రాజస్థాన్, వాయవ్యంలో హర్యానా రాష్ట్రం ఉన్నాయి. మధుర జిల్లా హిందువులకు ముఖ్యమైన తీర్థయాత్రా కేంద్రం.

## జనాభా వివరాలు
2011 జనాభా లెక్కల ప్రకారం మధుర జిల్లా జనాభా 25,47,184,  జనాభా పరంగా భారతదేశ జిల్లాల్లో ఇది 167 వ స్థానంలో ఉంది. జిల్లాలో జనసాంద్రత 761. 2001-2011 దశాబ్దంలో దాని జనాభా వృద్ధి రేటు 22.53%. మధుర జిల్లాలో లింగ నిష్పత్తి 858 /1000. అక్షరాస్యత 72,65%. మధుర జాట్ ఆధిపత్యమున్న ప్రాంతం. జిల్లలో సుమారు 5.30 లక్షల జాట్లున్నారు .

## భౌగోళికం, శీతోష్ణస్థితి
మధుర  వద్ద  సముద్ర మట్టం నుండి 174&nbsp;మీటర్ల ఎత్తున ఉంది. మధురలో తీవ్రమైన ఉష్ణమండల శీతోష్ణస్థితి ఉంటుంది. వేసవి చాలా వేడిగా ఉంటుంది. ఉష్ణోగ్రతలు 44&nbsp;°C దాటిపోతాయి. శీతాకాలాలు పొగమంచుతో కూడుకుని బాగా చల్లగా ఉంటాయి. ఉష్ణోగ్రతలు 5&nbsp;°C కి తగ్గుతాయి. సగటు వర్షపాతం 793&nbsp;మి.మీ. ఉంటుంది. జూలై నుండి సెప్టెంబరు వరకు వర్షాకాలం ఉంటుంది.
## రవాణా సౌకర్యాలు
మధుర, సెంట్రల్ రైల్వేకు చెందిన ప్రధాన మార్గాల్లో ఉంది. దేశం లోని ముఖ్యమైన నగరాలైన ఢిల్లీ, ఆగ్రా, లక్నో, ముంబై, జైపూర్, గ్వాలియర్, కోల్‌కతా, హైదరాబాద్, చెన్నైలకు రైలు సౌకర్యాలున్నాయి. సమీప విమానాశ్రయమైన ఆగ్రా లోని ఖేరియా, మధుర నుండి 62&nbsp;కి.మీ. దూరంలో ఉంది  మధుర నుండి ముఖ్యమైన నగరాలకు చక్కటి రోడ్డు సౌకర్యాలున్నాయి.
## మూలాలు

వర్గం:ఉత్తర ప్రదేశ్ జిల్లాలు
వర్గం:భారతదేశం లోని జిల్లాలు
తెలంగాణ రాష్ట్ర ఎన్నికల సంఘం

**తెలంగాణ రాష్ట్ర ఎన్నికల సంఘం, **తెలంగాణకు చెందిన స్వయం ప్రతిపత్తి అధికారాలుగల ఒక స్వతంత్ర రాజ్యాంగ సంస్థ. ఇది 1992 భారత రాజ్యాంగం 73, 74 సవరణ చట్టాల నిబంధనలు ప్రకారం ఏర్పడింది. రాష్ట్రంలోని అన్ని స్థానిక సంస్థల ఎన్నికలను ఈ సంస్థ నిర్వహిస్తుంది. 

## నిర్మాణం
తెలంగాణ రాష్ట్ర గవర్నర్ నియమించిన రాష్ట్ర ఎన్నికల కమిషనర్, ఎన్నికల సంఘానికి నాయకత్వం వహిస్తాడు. రాష్ట్ర ఎన్నికల కమిషనరును, నియమించిన తేదీ నుండి ఐదు సంవత్సరాలు పాటు పదవిలో ఉంటాడు. ఎన్నికల కమిషనర్లను సాధారణంగా ప్రభుత్వ కార్యదర్శి హోదాలో నియమిస్తారు.

## విధులు
73వ, 74వ రాజ్యాంగ సవరణ చట్టాల ద్వారా మంజూరు చేయబడిన అధికారాలననుసరించి రాష్ట్రంలోని స్థానిక సంస్థల సాధారణ ఎన్నికలు, ఉప ఎన్నికలు, నిర్వహణకు సంబంధించిన పనులను ఎన్నికల సంఘం పర్యవేక్షిస్తుంది. తెలంగాణ గ్రామీణ పట్టణ సంస్థలకు ఎన్నికలు ప్రత్యక్ష, పరోక్ష ఎన్నికలలో జరుగుతాయి.పూర్తి ఏకైక నియంత్రణ అధికారం తెలంగాణ రాష్ట్ర ఎన్నికల సంఘానికి ఉంది. తెలంగాణ శాసనసభ నియోజకవర్గం ఓటరు జాబితా ప్రకారం, ఓటర్లు నమోదైన ఓటర్లు ఆధారంగా పోలింగ్ కేంద్రాలను గుర్తిస్తారు. ఎన్నికల నోటిఫికేషన్ తరువాత, అసెంబ్లీ ఎన్నికలలో పాటించిన నిబంధనలు వర్తిస్తాయి.

### ప్రత్యక్ష ఎన్నికలు
ఈ కిందిపదవులకు ఎన్నికలు ఎన్నికల సంంఘం ద్వారా ప్రత్యక్ష ఎన్నికలు జరుగుతాయి .

* **గ్రామీణ సంస్థలు**:

# జిల్లా పరిషత్ ప్రాదేశిక నియోజకవర్గం (జెడ్‌పిటిసి) సభ్యులు
# మండల పరిషత్ ప్రాదేశిక నియోజకవర్గం (ఎంపిటిసి) సభ్యులు
# గ్రామ పంచాయతీ సర్పంచ్
# గ్రామ పంచాయతీ వార్డు సభ్యుడు

* **పట్టణ సంస్థలు**:

పట్టణ సంస్థలలో నగరపాలక సంస్థ, పురపాలక సంఘం, నగర పంచాయతీలు ఉన్నాయి .

# మునిసిపల్ కార్పొరేషన్ కార్పొరేటర్లు
# మునిసిపాలిటీ/నగర పంచాయతీ కౌన్సిలర్లు

### పరోక్ష ఎన్నికలు
స్థానిక సంస్థలలో ఈ కింది పదవులకు ఎన్నికైన అభ్యర్థులు బాధ్యతలు స్వీకరించిన తరువాత, ఎన్నికల సంఘం కేటాయించిన సమయంలో ఈ కింది పదవులకు ఎన్నికలు పరోక్ష పద్ధతిలో జరుగుతాయి..

* **గ్రామీణ సంస్థలు**:

# గ్రామ పంచాయతీకి చెందిన ఉప-సర్పంచ్.

* **పట్టణ సంస్థలు**:

# నగరపాలక సంస్థ మేయరు, డిప్యూటీ మేయర్లుకు
# జిల్లా పరిషత్‌లో చైర్‌పర్సన్‌, వైస్‌ ఛైర్‌పర్సన్‌లుకు.
# పురపాలక సంఘం చైర్‌పర్సన్, వైస్ చైర్‌పర్సన్లుకు.

## కమీషనర్లు
#వి.నాగిరెడ్డి - 2015 ఏప్రిల్ నుండి 2020 ఏప్రిల్ 
#సి.పార్థసారథి - 2020 సెప్టెంబరు 9 నుండి 2024 సెప్టెంబర్ 8
#రాణి కుముదిని  -  2024 సెప్టెంబర్ 17 - ప్రస్తుతం

## ఎన్నికల విధుల్లో మరణించిన వారి కుటుంబాలకు పరిహారం
2022 జనవరిలో భారత ఎన్నికల సంఘం నిర్ణయానికి అనుగుణంగా ఎన్నికల విధుల్లో మరణించిన వారి కుటుంబాలకు ఇచ్చే పరిహారాన్ని తెలంగాణ రాష్ట్ర ప్రభుత్వం పెంచింది. దీంతో ఎన్నికల విధుల్లో ఉండి తీవ్రవాదులు, అసాంఘిక శక్తుల దుష్టచర్యల వల్ల మరణించిన వారి కుటుంబాలకు 30 లక్షల రూపాయలు పరిహారం అందుతుంది. ఒకవేళ శాశ్వత అంగవైకల్యం ఏర్పడితే వారికి ఇచ్చే మొత్తాన్ని రూ.7.50 లక్షలకు పెంచారు.

## ఇవికూడా చూడండి

* ఆంధ్రప్రదేశ్ రాష్ట్ర ఎన్నికల సంఘం
* భారత ఎన్నికల కమిషను
* ఎన్నికల కమిషన్
* 2025 తెలంగాణలో ఎన్నికలు

## ప్రస్తావనలు


## బాహ్య లింకులు
* తెలంగాణ రాష్ట్ర ఎన్నికల సంఘం అధికారిక వెబ్‌సైట్

వర్గం:తెలంగాణలో ఎన్నికలు
వర్గం:తెలంగాణ ప్రభుత్వం
వర్గం:రాజ్యాంగబద్ధ సంస్థలు
వర్గం:ఎన్నికలు
వర్గం:భారతదేశ రాష్ట్ర ఎన్నికల కమిషనర్లు
నందిపల్లి (వేంపల్లె మండలం)

నందిపల్లి అనేది ఒక గ్రామపంచాయతీ. ఇది కడప జిల్లాలోని వేంపల్లి మండలంలో ఉంది. ఊర్లో దాదాపుగా 1100 మంది ప్రజలు నివాసం ఉంటున్నారు. నంది పల్లె గ్రామం 2020 వరకు కత్తలూరు గ్రామపంచాయతీలో పెద్ద గ్రామంగా ఉండేది. గ్రామం 2020 సంవత్సరం నుండి ప్రత్యేక గ్రామ పంచాయతీగా ఏర్పడినది. గ్రామ ప్రజల ముఖ్య  ఆదాయం వ్యవసాయం ద్వారా వస్తున్నది. ఈ గ్రామ రెవెన్యూ విలేజ్ కత్తులూరు. నందిపల్లెకు సంబంధించిన ప్రభుత్వ బాధ్యతలు కత్తులూరు గ్రామ సచివాలయం నుండి నిర్వహింపబడతాయి. దగ్గరలోని పుణ్యక్షేత్రాలు వృషభ ఆచల దేవస్థానం, గండి ఆంజనేయ స్వామి దేవస్థానాలు. గ్రామానికి సంబంధించిన మౌలిక వసతులు అయినటువంటి నీటి వసతి, పాఠశాల, పశువుల ఆసుపత్రి, వీధి దీపాలు,సిమెంటు రోడ్లు, నిర్మించబడ్డాయి.

## మూలాలు

## వెలుపలి లంకెలు
అలీగఢ్

**అలీగఢ్** ఉత్తర ప్రదేశ్ రాష్ట్రం లోని నగరం. ఇది అలీగఢ్ జిల్లా ముఖ్యపట్టణం. కాన్పూర్‌కు వాయవ్యంగా 307 కి.మీ., న్యూ ఢిల్లీకి ఆగ్నేయంగా సుమారు 130 కి, మీ. దూరంలో ఉంది. అలీగఢ్ ప్రక్కనే ఉన్న జిల్లాలు గౌతమ బుద్ధ నగర్, బులంద్‌షహర్, సంభల్, బదాయూన్, కాస్‌గంజ్, హాత్‌రస్, మధుర . 2011 నాటికి, అలీగఢ్ భారతదేశంలో అత్యధిక జనాభా కలిగిన 53 వ నగరం.

## జనాభా
2011 జనాభా లెక్కల ప్రకారం, అలీగఢ్ జనాభా 8,74,408. వీరిలో 4,61,772 మంది పురుషులు, 4,12,636 మంది మహిళలు ఉన్నారు. ఆరేళ్ళ లోపు పిల్లల సంఖ్య 1,19,543. అక్షరాస్యత రేటు 59.15%, అందులో పురుషుల అక్షరాస్యత రేటు 63.42%, స్త్రీల్ అక్షరాస్యత రేటు 54.37%. నగరంలో ఏడేళ్ళ పైబడిన వారిలో అక్షరాస్యత 68.5%, ఇందులో పురుషుల అక్షరాస్యత రేటు 62.9%, స్త్రీల అక్షరాస్యత రేటు 70.8%. షెడ్యూల్డ్ కులాల జనాభా 1,38,184, షెడ్యూల్డ్ తెగల జనాభా 332. 2011 నాటికి అలీగఢ్‌లో 1,47,363 గృహాలు ఉన్నాయి.

## భౌగోళికం
అలీగఢ్  వద్ద సముద్ర మట్టం నుండి సుమారు 178 మీటర్ల ఎత్తున ఉంది. ఈ నగరం గంగా, యమునా నదుల దోఅబ్ లో ఉంది.

## శీతోష్ణస్థితి
అలీగఢ్‌లో ఋతుపవనాలతో ప్రభావితమయ్యే తేమతో కూడిన ఉపఉష్ణమండల శీతోష్ణస్థితి ఉంటుంది. ఇలాంటి శీతోష్ణస్థితి ఉత్తర మధ్య భారతదేశానికి మామూలే. వేసవికాలం ఏప్రిల్‌లో మొదలై మే నెలలో ఉష్ణోగ్రతలు పెరగడంతో వేడిగా ఉంటుంది. సగటు ఉష్ణోగ్రతలు  . రుతుపవనాలు జూన్ చివరలో మొదలై, అక్టోబరు ఆరంభం వరకు కొనసాగుతాయి. అధిక తేమను కలిగిస్తాయి. అలీగఢ్ వార్షిక వర్షపాతం 800 మి.మీ. శీతాకాలం డిసెంబరులో ప్రారంభమై, ఫిబ్రవరి వరకు కొనసాగుతుంది. ఉష్ణోగ్రతలు  మధ్య ఉంటాయి . అలీగఢ్‌లో శీతాకాలాలు సాధారణంగా తేలికపాటివి. 2011–12లో అతి తక్కువ ఉష్ణోగ్రత 1C గా నమోదైంది. పొగమంచు విపరీతంగా పడుతుంది.

## రవాణా
thumb| అలీగఢ్ రైల్వే స్టేషన్
అలీగఢ్ జంక్షన్ రైల్వే స్టేషన్ నగరం లోని స్టేషన్లలో ముఖ్యమైనది. ఢిల్లీ-కోల్‌కతా మార్గంలో ఒక ముఖ్యమైన స్టేషనిది. ఇది ఎ-క్లాస్ రైల్వే స్టేషన్. ఈ మార్గం లోని పురాతన రైల్వే స్టేషన్లలో ఒకటి. ఇది అలీగఢ్‌ను పశ్చిమ బెంగాల్, ఒడిశా, బీహార్, జార్ఖండ్, ఈశాన్య రాష్ట్రాలతో కలుపుతుంది. న్యూ ఢిల్లీ రైల్వే స్టేషన్, ముంబై సెంట్రల్, కోల్‌కతా, భోపాల్ జంక్షన్ రైల్వే స్టేషన్, ఇండోర్, జమ్మూ, గ్వాలియర్, లక్నో, ఝాన్సీ, పూరి, కాన్పూర్ సెంట్రల్ రైల్వే స్టేషన్, ఎటావా జంక్షన్ రైల్వే స్టేషన్, తుండ్లా జంక్షన్ రైల్వే స్టేషన్, ఆగ్రా కంటోన్మెంట్ రైల్వే స్టేషన్, వారణాసి వంటి ముఖ్యమైన ప్రదేశాలకు ఇక్కడి నుండి రైళ్ళున్నాయి. అలీగఢ్ రైల్వే స్టేషన్ గుండా ప్రతిరోజూ 136 రైళ్ళు ప్రయాణిస్తాయి. ప్రతిరోజూ 2,04,000 మంది ప్రయాణికులు ఈ స్టేషను గుండా ప్రయాణిస్తారు. అలీగఢ్ నుండి బరేలీకి ఒక బ్రాంచ్ రైల్వే లైన్ ఉంది.

కింది రహదారులు అలీగఢ్ గుండా పోతున్నాయి:

* జాతీయ రహదారి 91 - కోల్‌కతా - న్యూ ఢిల్లీ లను కలిపే ఈ మార్గం లోని ఘజియాబాద్-బులంద్‌షహర్-అలీగఢ్ విభాగాన్ని 4-లేన్లకు విస్తరించారు.
* జాతీయ రహదారి 93 - ఇది మొరాదాబాద్‌ - ఆగ్రా రహదారి. దీనిలో అలీగఢ్ - ఆగ్రా విభాగాన్ని బ్రజ్‌భూమి ఎక్స్‌ప్రెస్‌వేగా నిర్మించారు.
* యమునా ఎక్స్‌ప్రెస్ వే - ఇది గ్రేటర్ నోయిడాను ఆగ్రాతో కలిపే 6 లేన్ల ఎక్స్‌ప్రెస్ వే.

## మూలాలు

వర్గం:All articles containing potentially dated statements
వర్గం:Articles containing potentially dated statements from 2001
వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
హైదరాబాదు కాళీ దేవాలయం

**హైదరాబాదు కాళీ దేవాలయం**, హైదరాబాదు నేరెడ్‌మెట్‌లోని వివేకానందపురంలో ఉన్న హిందూ దేవాలయం. ఇది సికింద్రాబాద్ రైల్వే స్టేషన్ నుండి 7 కి.మీ. దూరంలో ఉంది. కాళికాదేవి ఒక్కడి ప్రధాన దేవత కాబట్టి *కాళీ దేవాలయం* లేదా *కాళీ నివాసం* అని పేరొచ్చింది. బాడి అంటే బెంగాళీ భాషలో దేవాలయం అని అర్థం. ప్రతి సంవత్సరం అక్టోబరు/నవంబరు నెలల్లో వచ్చే దసరా, దీపావళి పండుగల సందర్భంగా ఇక్కడ కాళీపూజ, దుర్గాపూజలు జరుగుతాయి.

## కాళీబారి గురించి
కాళీ భక్తుడు, మల్కాజ్‌గిరి మాజీ ఎంఎల్‌సి ఎస్. మధుసూదన్ రెడ్డి, కాళి ఆలయాన్ని నిర్మించటంకోసం హైదరాబాద్ కాళీబాడి ట్రస్ట్‌కు 1974లో ఈ స్థలాన్ని విరాళంగా ఇచ్చాడు. ఆ తరువాత లాలా చౌదరి మామన్ రామ్ అగర్వాల్ సికింద్రాబాదులోని వివేకానందపురం, నేరెడ్‌మెట్‌ వద్ద కాళీబారి దేవాలయం నిర్మాణం కోసం విరాళాలు సేకరించడంలో ముందుకు వచ్చాడు. 1974లో హైదరాబాద్ కాళీబాడి ట్రస్ట్‌ ప్రారంభమైంది.  రామకృష్ణ మఠము అప్పటి అధ్యక్షుడు స్వామి రంగనాథనందజీ మహారాజ్ చేత దేవాలయ నిర్మాణానికి పునాది రాయి వేశాడు.

1976, ఆగస్టు 28న పశ్చిమ బెంగాల్ లోని "చిట్పూర్" నుండి నల్లరాతితో తయారుచేసిన కాళీమాత విగ్రహం (కోల్‌కాతా లోని దక్షిణేశ్వర్ దేవాలయంలోని కాళీమాత నమూనాలో)ను కొనుగోలు చేశారు. రామకృష్ణ మఠం అధ్యక్షుడు స్వామి రంగనాథనందజీ మహారాజ్, అప్పటి దేవాదాయ శాఖామంత్రి రాజా సాగి సూర్యనారాయణరాజు తదితరులు విగ్రహ ప్రతిష్ఠనలో పాల్గొన్నారు. కోల్‌కతాలోని పేరొందిన చునగళి కాళీ దేవాలయ తాంత్రిక పూజారి విద్యారత్న శ్రీ గోస్త బిహారీ భట్టాఛార్జీ వచ్చి దేవతా విగ్రహ ప్రతిష్ఠన, ప్రాణ ప్రతిష్ఠ చేశారు. హైదరాబాద్ కాళీబాడి మొదటి పూజారి శ్రీ ఎ.కె. గంగూలీ శాస్త్రపూర్వకంగా వేద, తాంత్రిక మార్గాల్లో పూజలు చేయటానికి అతనికి సహాయం చేశాడు. దేవాలయ పేరుకోసం స్వామి రంగనాథనందజీ మహారాజ్‌ను సంప్రదించగా, "హైదరాబాద్ కళీ దేవాలయం" అని పేరు పెట్టాలని ఆయన సూచించాడు.

హైదరాబాద్ కాళీ దేవాలయంలో బెంగాల్‌కు సంబంధించిన సరస్వతి పూజ, అన్నపూర్ణ పూజ వంటి అన్నిరకాల పండుగలను నిర్వహించబడుతాయి. ప్రతి అమావాస్య రోజు దేవాలయంలో కాళీని పూజించే పూజలు జరుగుతాయి. ఈ పూజలకు అధికసంఖ్యలో భక్తులు సమావేశమవుతారు. ఇక్కడ బెంగాలీ బోధనలో పిల్లలకు ఉచిత పాఠశాల కూడా ఉంది. అంతేకాకుండా ఇక్కడ ప్రతి ఆదివారం నృత్యం, గానం తదితర అంశాలలో శిక్షణ తరగతులు నిర్వహించబడుతాయి. ఇక్కడ జరిగే అన్ని సామాజిక కార్యక్రమాలలో పిల్లలు కూడా పాల్గొంటారు.

## మూలాలు

## ఇతర లంకెలు

* హైదరాబాద్ కాళీబారి వెబ్‌సైట్ 

వర్గం:హిందూ దేవాలయాలు
వర్గం:హైదరాబాదు దేవాలయాలు
వర్గం:1976 స్థాపితాలు
అమీర్‌పేట మెట్రో స్టేషను

**అమీర్‌పేట మెట్రో స్టేషను**, హైదరాబాదులోని అమీర్‌పేట ప్రాంతంలో ఉన్న మెట్రో స్టేషను. హైదరాబాద్ మెట్రోకు సంబంధించిన ఎరుపురంగు లైను, నీలిరంగు లైనుల మధ్య అంతరమార్పు ఉన్న మెట్రో స్టేషను ఇది. 2,00,000 చదరపు అడుగులు (19,000 చదరపు మీటర్లు) ఉన్న అమీర్‌పేట ఇంటర్-చేంజ్ మెట్రో స్టేషను, భారతదేశంలోని అతిపెద్ద మెట్రో స్టేషన్లలో ఒకటి. హైదరాబాద్ఉలోని అత్యంత రద్దీగా ఉండే మెట్రో స్టేషన్లలో ఒకటైన ఈ అమీర్‌పేట మెట్రో స్టేషనులో, ప్రతిరోజూ సుమారు 32,000 మంది ప్రయాణం చేస్తున్నారు.

## చరిత్ర
alt=|ఎడమ|thumb| అమీర్‌పేట మెట్రో దుకాణాలు
2017, నవంబరు 29న ఈ స్టేషను ప్రారంభించబడింది.

## స్టేషను వివరాలు

## సౌకర్యాలు
అమీర్‌పేట మెట్రో స్టేషను అతి రద్దీగా ఉండే వాణిజ్య కేంద్రం. ఇక్కడ దుస్తులు, బిర్యానీ, షావర్మా, తేనీరు మొదలైనవి విక్రయించే అనేక దుకాణాలు ఉన్నాయి. పైలట్ ప్రాజెక్టులో భాగంగా ప్రయాణికుల కోసం ఉచిత వైఫై సౌకర్యం కూడా ఉంది.

స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషను లేఔట్

; **కింది స్థాయి**
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## ప్రమాదాలు
2019, సెప్టెంబరు 22న మౌనికా అనే 27 ఏళ్ళ మహిళ వర్షం సమయంలో అమీర్‌పేట మెట్రో స్టేషనుకు చెందిన ఎ-1053 స్తంభం కిందికి వచ్చింది. ఆ స్తంభానికి చెందిన కాంక్రీట్ స్లాబ్ 9 మీటర్ల ఎత్తు నుండి ఆమె తలపై పడింది. ఆమెను అమీర్‌పేటలోని ఆస్టర్ ప్రైమ్ ఆసుపత్రిలో చేర్పించగా, చికిత్సపొందుతూ మరణించింది. హైదరాబాదు మెట్రో సంస్థ పరిహారంగా బాధితురాలి కుటుంబానికి 20 లక్షల రూపాయలు చెల్లించింది. బీమా సంస్థ నుండి మరో రూ .15 లక్షలు, కుటుంబ సభ్యుడికి ఉద్యోగం ఇస్తామని ఎల్ అండ్ టి తెలిపింది. ఐపీసీ సెక్షన్ 304-ఎ (నిర్లక్ష్యం మరణానికి కారణమవుతుంది) కింద ఎల్ అండ్ టిపై కేసు నమోదైంది. ఈ సంఘటన జరిగిన ఒక రోజు తరువాత, పురపాలక, పట్టణాభివృద్ధి శాఖామంత్రి కె.టి.రామారావు ఈ సంఘటనపై సమగ్ర దర్యాప్తు జరపాలని హైదరాబాదు మెట్రో రైల్ అధికారులను ఆదేశించాడు. ఇటువంటి సంఘటన మళ్లీ జరగకుండా అన్ని నిర్మాణాలను, సౌకర్యాలను క్షుణ్ణంగా తనిఖీ చేయాలన్నాడు.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2017 స్థాపితాలు
అసెంబ్లీ మెట్రో స్టేషను

**అసెంబ్లీ మెట్రో స్టేషన్**, హైదరాబాదులోని అసెంబ్లీకి ఎదురుగా ఉన్న మెట్రో స్టేషను. హైదరాబాద్ మెట్రో ఎరుపురంగు లైనులో ఉన్న ఈ మెట్రో స్టేషను 2018లో ఏర్పాటుచేయబడింది. అసెంబ్లీ, పబ్లిక్ గార్డెన్, రిజర్వ్ బ్యాంక్ ఇండియా, నిజాం క్లబ్, ప్రసార భారతి, ఎల్బి స్టేడియం రోడ్డు, ఆల్ ఇండియా రేడియో, ఆర్కియాలజీ మ్యూజియం, నాంపల్లి రైల్వే స్టేషన్ లకు సమీపంలో ఈ మెట్రో స్టేషను ఉంది.

## స్టేషను వివరాలు
2018, సెప్టెంబరు 24న ఈ మెట్రో స్టేషను ప్రారంభించబడింది.

### నిర్మాణం
అసెంబ్లీ ఎలివేటెడ్ మెట్రో స్టేషను హైదరాబాద్ మెట్రో ఎరుపురంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషన్ లేఅవుట్
; **కింది స్థాయి** 
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## చిత్రమాలిక
thumb|అసెంబ్లీ మెట్రో స్టేషను

## ఇవికూడా చూడండి
*హైదరాబాదు

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, ప్రతి ఒక్కటి అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2018 స్థాపితాలు
బేగంపేట మెట్రో స్టేషను

**బేగంపేట** మెట్రో స్టేషను, హైదరాబాదులోని బేగంపేటలో ఉన్న మెట్రో స్టేషను. హైదరాబాద్ మెట్రో నీలిరంగు లైనులో ఉన్న ఈ మెట్రో స్టేషను బేగంపేట రైల్వే స్టేషను, కుందన్ బాగ్, కంట్రీ క్లబ్, లైఫ్ స్టైల్, మీనా బజార్ ఎక్స్‌ట్, గ్రీన్ పార్క్ హోటల్, గ్రీన్ ల్యాండ్స్ రోడ్డు మొదలైన ప్రాంతాలకు సమీపంలో ఉంది.

## చరిత్ర
2017, నవంబరు 29న ఈ మెట్రో స్టేషను ప్రారంభించబడింది.

## స్టేషను వివరాలు

### నిర్మాణం
బేగంపేట ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషన్ లేఅవుట్

;**కింది స్థాయి**
ప్రయాణీకులు తమ వాహనాలను పార్కింగ్ చేసేది.

;**మొదటి స్థాయి**
టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, సౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

;**రెండవ స్థాయి**
ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు ప్రయాణికులను తీసుకువెళతాయి.

## ఇవికూడా చూడండి
* హైదరాబాదు

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2017 స్థాపితాలు
పుదుచ్చేరి జిల్లా

**పుదుచ్చేరి జిల్లా**, దీని పూర్వపు పేరు **పాండిచేరి జిల్లా.** ఇది దక్షిణ భారతదేశంలోని పుదుచ్చేరి కేంద్రపాలిత భూభాగంలోని నాలుగు జిల్లాలలో ఇది ఒకటి.ఈ జిల్లా 290 చ.కి.మీ. (110 చ.మైళ్ళు) లో విస్తీర్ణంలో విస్తరించి ఉంది. ఇది తమిళనాడు రాష్ట్ర సమీపంలోని దట్టమైన బంగాళాఖాతం తీరంలో  తమిళనాడు రాష్ట్రంలో అంతర్భాగంగా 11 స్వరాష్ట్ర ప్రాంతాలలో విస్తరించి ఉంది.2011 భారత జనాభా లెక్కల ప్రకారం జిల్లాలో 950,289 మంది జనాభా ఉన్నారు. 
## పరిపాలనా విభాగాలు
thumb| భౌగోళికంగా, పుదుచ్చేరి జిల్లా వలసరాజ్యాల కాలంలో ఉన్నట్లుగా చాలా విచ్ఛిన్నమైంది.|289x289px

పుదుచ్చేరి కేంద్ర భూభాగాన్ని పరిపాలనా ప్రయోజనం కోసం ఎనిమిది తాలూకాలుగా విభజించారు. పుదుచ్చేరి జిల్లాలో నాలుగు తాలూకాలు పుదుచ్చేరి, ఓజుకరై, విల్లియానూర్, బహౌర్ ఉన్నాయి. ఈ నాలుగింటిలో ఒక్క ఓజుకరై తాలూకాలో మాత్రమే గ్రామీణ ప్రాంతాలు లేవు.  ఇతర మూడు తాలూకాల పరిధిలోని గ్రామీణ ప్రాంతాలను కమ్యూన్ పంచాయతీలు (సిపి) లేదా కేవలం కమ్యూన్‌లుగా విభజించారు.పుదుచ్చేరి తాలూకాలోని గ్రామీణ ప్రాంతం ఒకే కమ్యూన్ - అరియాన్‌కుప్పం పరిధిలో ఉంది.. విల్లియనూర్ తాలూకాలో విల్లియనూర్,  మన్నాడిపేట రెండు కమ్యూన్లు ఉన్నాయి.బహూర్ తాలూకాలోని గ్రామీణ ప్రాంతం బహౌర్, నెట్టప్పక్కం రెండు కమ్యూన్‌లను కలిగి ఉంది. 

2011 భారత జనాభా లెక్కలు ప్రకారం పుదుచ్చేరి జిల్లాలో ప్రస్తుతం ఉన్నపాండిచ్చేరి, ఓజుకరై, పురపాలక సంఘం, కురంబపేట గ్రామ పంచాయితీ అనే మూడు చట్టబద్దమైన పట్టణాలను గుర్తించింది.  అరియాన్‌కుప్పం, మానవీలీ, విల్లియానూర్ పుదుచ్చేరి పట్టణ సముదాయంగా ఉన్నాయి. ఈ ఆరు పట్టణాల పరిధిలో ఓడియంపేటతో పాటు కురుంబపేట పట్టణ అభివృద్ధిగా పరిగణించబడుతుంది. 

పుదుచ్చేరి ప్రభుత్వం పుదుచ్చేరి జిల్లాను పరిపాలన సౌలభ్యం కోసం రెవెన్యూ విపత్తు నిర్వహణ అనే రెండు ఉప విభాగాలుగా నిర్వచించింది.పాండిచేరి నార్త్ సబ్ డివిజన్, పాండిచేరి సౌత్ సబ్ డివిజన్, ఒక్కొక్కటి రెండు తాలూకాలను కలిగి ఉంటాయి.  పాండిచేరి ఉత్తర ఉపవిభాగంలో పాండిచేరి, ఓజుకారై తాలూకాలు ఉన్నాయి. అయితే పాండిచేరి సౌత్ సబ్ డివిజన్ జిల్లాలోని ఇతర రెండు తాలూకాలు విల్లియనూర్, బహౌర్ కలిగి.ఉన్నాయి.  ఈ నాలుగు తాలూకాల్లో ప్రతి ఒక్కటి ఉప-తాలూకాలు / ఫిర్కాలుగా విభజించబడ్డాయి. ఇవి గ్రామీణ / పాక్షిక పట్టణ / పట్టణ ప్రాంతాల నుండి వచ్చే ఆదాయ గ్రామాలను కలిగి ఉంటాయి.

పుదుచ్చేరి ప్రభుత్వ ప్రణాళిక పరిశోధన విభాగం, ఒక బ్లాక్ భావనను మరింత నిర్వచిస్తుంది. పుదుచ్చేరి యూనియన్ భూభాగం ఆరు బ్లాక్‌లుగా విభజించబడింది.  వీటిలో మూడు పుదుచ్చేరి జిల్లాపరిధిలో ఉన్నాయి. అవి అరియాంకుప్పం, ఓజ్ఖురై, విల్లియానూర్. 

## జనాభా
పుదుచ్చేరి జిల్లా జనాభా మొత్తం 9,50,289 ఇది ఫిజి దేశం  లేదా యుఎస్ రాష్ట్రమైన డెలావేర్ జనాభాకు సమానంగా ఉంది.  ఇది భారతదేశంలో జనాభాలో 460 వ ర్యాంకుగా ఉంది. (మొత్తం 640 లో ). జిల్లా జనాభా సాంద్రత చ.కి.మీ.కు 3,231 (8,370 చ.మైలుకు) ఉంది. 2001-2011 దశాబ్దంలో దాని జనాభా వృద్ధి రేటు 28.73%గా ఉంది. పుదుచ్చేరి జిల్లా లింగ నిష్పత్తిని ప్రతి 1,000 మంది పురుషులకు 1,031 స్త్రీలు ఉన్నారు. అక్షరాస్యత రేటు 86.13%గా ఉంది.

## గమనికలు


## బాహ్య లింకులు
* నార్త్ ఈస్ట్ మాన్‌సూన్ 2009 - పుదుచ్చేరి ప్రభుత్వ రెవెన్యూ, విపత్తు నిర్వహణ విభాగం ప్రచురించిన కార్యాచరణ ప్రణాళిక
* పుదుచ్చేరి ప్రభుత్వ రెవెన్యూ, విపత్తు నిర్వహణ విభాగం ప్రచురించిన సమాచార హక్కు చట్టం మాన్యువల్
* పుదుచ్చేరి ప్రభుత్వం ప్రణాళిక, పరిశోధన విభాగం ప్రచురించిన ముసాయిదా వార్షిక ప్రణాళిక 2012-13 

వర్గం:పుదుచ్చేరి జిల్లాలు
వర్గం:పుదుచ్చేరి జిల్లా
వర్గం:పుదుచ్చేరి
దిల్‍సుఖ్‍నగర్

**దిల్‍సుఖ్‍నగర్**, తెలంగాణ రాష్ట్ర రాజధాని హైదరాబాదులో ఉంది. నగరంలోని అతిపెద్ద వాణిజ్య, నివాస కేంద్రాలలో ఇది ఒకటి. గతంలో హైదరాబాదు మున్సిపల్ కార్పోరేషన్‌లో భాగంగా ఉన్న దిల్‍సుఖ్‍నగర్, ఆ తరువాత హైదరాబాదు మహానగరపాలక సంస్థలో విలీనం చేయబడింది.

## చరిత్ర
మలక్‌పేట చుట్టూ ఉన్న వ్యవసాయ భూయజమాని దిల్‍సుఖ్‍ రాంప్రసాద్ పేరు మీదుగా దిల్‍సుఖ్‍నగర్ అనే పేరు వచ్చింది. రాంప్రసాద్ తన భూమిని ప్లాట్లుగా విభజించి, ఒక కాలనీని నిర్మించి, దానికి దిల్‍సుఖ్‍నగర్ అని పేరు పెట్టాడు. గతంలో పూర్తిగా నివాస శివారు ప్రాంతంగా ఉన్న దిల్‍సుఖ్‍నగర్ దశాబ్దకాలంలో బలమైన ఆర్థిక వృద్ధి కలిగిన ప్రధాన వాణిజ్య కేంద్రంగా మారింది. ఇక్కడ సాయిబాబా దేవాలయం ఉంది.

## పరిపాలన
2007లో దిల్‍సుఖ్‍నగర్ ప్రాంతం హైదరాబాదు మహానగరపాలక సంస్థలో విలీనం చేయబడింది.

## రవాణా
దిల్‍సుఖ్‍నగర్ లో తెలంగాణ రాష్ట్ర రోడ్డు రవాణా సంస్థ బస్ డిపో ఉంది. దిల్‍సుఖ్‍నగర్ సమీపంలోని మలక్‌పేటలో హైదరాబాదు ఎం.ఎం.టి.ఎస్. స్టేషను ఉంది. ఇక్కడ హైదరాబాద్ మెట్రో ఆధ్వర్యంలోని దిల్‍సుఖ్‍నగర్ మెట్రో స్టేషను కూడా ఉంది.

## సంఘటనలు
ఈ ప్రాంతం రెండుసార్లు ఉగ్రవాద దాడులకు గురైంది. రెండుసార్లు టైమ్ బాంబు ఉపయోగించి ఇక్కడ దాడులు జరిపారు. 2002లో మొదటి సంఘటన జరిగింది. ఈ దాడి విషయంలో సిమి అనే ఉగ్రవాద సంస్థపై ఆరోపణలు ఉన్నాయి, దీనిపై దర్యాప్తు జరుగుతోంది. రెండవసారి 2013లో జంట పేలుళ్ళ ఘటనలో 13మంది చనిపోగా, 83మంది గాయపడ్డారు. తరువాతి రోజుల్లో మరణాల సంఖ్య 17కి పెరిగింది. భారతీయ ముజాహిదీన్ అనే ఒక ఉగ్రవాద సంస్థ సభ్యులు ఈ పేలుళ్ళకు పాల్పడ్డారు.

## మూలాలు

## ఇతర లంకెలు

వర్గం:హైదరాబాదులోని ప్రాంతాలు
వర్గం:రంగారెడ్డి జిల్లా పట్టణాలు